Os fitonimos d'esta especie derivan d'o latín FAGUS y en l'Alto Aragón presentan chenero masculín: fayo, fabo, fau. A forma fau puet tener relación con a forma occitana cheneral fau y a forma occitana gascona hau. A forma fayo ye a que debió tener extensión historica més gran, y talment explique o toponimo Los Fayos a man de Tarazona. Manimemos en romanz navarro y en o peache de Tarazona d'o sieglo XV l'árbol s'escribiba Faya con chenero femenín como en castellán.